KOMISIJOS REGLAMENTAS (EB) Nr. 433/2006
2006 m. kovo 15 d.
iš dalies keičiantis Reglamentą (EEB) Nr. 1538/91 dėl etaloninių laboratorijų, skirtų prižiūrėti vandens kiekį paukštienoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 1906/90 dėl tam tikrų prekybos paukštiena standartų (1), ypač į jo 9 straipsnį,
kadangi:
(1)
1991 m. birželio 5 d. Komisijos reglamento (EEB) Nr. 1538/91, nustatančio išsamias Tarybos reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles (2), 14a straipsnio 10, 12 dalyse ir 12 dalies a punkte numatomos išsamios gairės, susijusios su priežiūrų lygiais ir veiksmais, kurių turi imtis etaloninės laboratorijos, kad prižiūrėti vandens kiekį paukštienoje.
(2)
Reglamento (EEB) Nr. 1538/91 14a(14) straipsnyje nurodyta Bendrijos etaloninė laboratorija „Het Spelderholt“ negali toliau tęsti savo darbo.
(3)
Darbo su etaloninėmis laboratorijomis patirtis parodė, kad atskiros Bendrijos etaloninės laboratorijos jau nebereikia. Vietoj to, atrodytų pakanka įkurti nacionalinių etaloninių laboratorijų tiriamajai veiklai koordinuoti skirtą tarybą.
(4)
Koordinuojančiąją tarybą turėtų sudaryti Jungtinio tyrimų centro (JTC) generalinio direktorato - Pamatinių medžiagų ir matavimo vienetų instituto (IRMM), Žemės ūkio ir kaimo plėtros generalinio direktorato ir trijų nacionalinių etaloninių laboratorijų atstovai.
(5)
IRMM atstovas turėtų būti tarybos pirmininku ir turėtų paskirti nacionalines etalonines laboratorijas rotacine tvarka.
(6)
Reglamento (EEB) Nr. 1538/91 VIII priede pateikiami visų etaloniniu laboratorijų pavadinimai ir adresai. Keletas valstybių narių pranešė Komisijai apie savo nacionalinių etaloninių laboratorijų pakeitimą. Malta atsiuntė kaimyninėje valstybėje narėje esančios Maltos nacionalinės etaloninės laboratorijos pavadinimą ir adresą. Todėl būtina atnaujinti kai kurių etaloninių laboratorijų pavadinimus ir adresus bei įtraukti Maltos etaloninės laboratorijos pavadinimą ir adresą.
(7)
Reglamento (EEB) Nr. 1538/91 IX priede pateikiamos specifinės užduotys, kurias turės atlikti Bendrijos etaloninė laboratorija ir nacionalinės etaloninė laboratorijos. Etaloninių laboratorijų, skirtų prižiūrėti vandens kiekį paukštienoje, organizacinės struktūros pakeitimai turėtų būti išdėstyti IX priede.
(8)
Todėl Reglamentas (EEB) Nr. 1538/91 turėtų būti atitinkamai iš dalies pakeistas.
(9)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1538/91 iš dalies keičiamas taip:
1)
14a straipsnis iš dalies keičiamas taip:
a)
12 dalies a punkto antra pastraipa pakeičiama taip:
„Nacionalinės etaloninės laboratorijos šiuos duomenis perduoda 14 dalyje nurodytai ekspertų tarybai, kad jie toliau būtų vertinami ir aptariami su nacionalinėmis etaloninėmis laboratorijomis kiekvienais metais prieš liepos pirmąją. Išvados pateikiamos vadybos komitetui svarstyti pagal Reglamento (EEB) Nr. 2777/75 18 straipsnio nuostatas.“,
b)
14 dalis pakeičiama taip:
„14. Vandens kiekio paukštienoje priežiūros ekspertų taryba veikia kaip nacionalinių etaloninių laboratorijų tiriamąją veiklą koordinuojanti įstaiga. Ją sudaro Komisijos ir nacionalinių etaloninių laboratorijų atstovai. Tarybos ir nacionalinių etaloninių laboratorijų uždaviniai bei šios tarybos organizacinė struktūra yra numatyti IX priede.“;
2)
VIII priedas pakeičiamas šio reglamento I priedo tekstu;
3)
IX priedas pakeičiamas šio reglamento II priedo tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 15 d.